Тереғолов Әхмәтйән Хөсәйен улы

Тереғолов Әхмәтйән Хөсәйен улы (5 июнь 1896 йыл — 9 март 1977) — хәрби эшмәкәр. 1922—1923 йылдарҙа Башҡортостан АССР-ының хәрби комиссары. Беренсе донъя, Граждандар һәм Бөйөк Ватан һуғыштарында ҡатнашыусы. Полковник. Ленин ордены кавалеры (1967).

 Биографияһы 
Әхмәтйән Хөсәйен улы Тереғолов 1896 йылдың 5 июнендә Өфө губернаһы Бәләбәй өйәҙе Ҡарғалы (хәҙерге Башҡортостан Республикаһының Благовар районы Үрге Ҡарғалы) ауылында тыуған. Сығышы менән дворян Тереғоловтар нәҫеленән.

1919 йылдан 1-се Башҡорт уҡсылар дивизияһының штаб начальнигы булып хеҙмәт итә. 1919 йылдың июненән 1-се Башҡорт уҡсылар полкы командиры була.

1920—1921 йылдарҙа Башҡорт айырым уҡсылар бригадаһы менән командалыҡ итә.

1922—1923 йылдарҙа Башҡортостан АССР-ының хәрби комиссары вазифаһын үтәй.

Бөйөк Ватан һуғышында ҡатнаша.

1977 йылдың 9 мартында Татар АССР-ының Ҡазан ҡалаһында вафат була.

 Маҡтаулы исемдәре һәм башҡа бүләктәре 
 Ленин ордены (1967)

 Һылтанмалар 


Категория:Рәсәйҙәге Граждандар һуғышында ҡатнашыусылар
Категория:Тереғоловтар
Категория:Бөйөк Ватан һуғышында ҡатнашыусылар
Категория:Башҡортостандың хәрби комиссарҙары